4 may kuni Indoneziyada to‘y marosimi jarayonida ishtirok etayotgan katta qayiq cho‘kib ketishi natijasida 5 kishi halok bo‘lgan va 3 kishi bedarak yo‘qolgan. Bu haqda qutqaruvchilar ma’lumotiga asoslangan holda Sinxua agentligi xabar tarqatgan. Avvaliga qutqaruvchilar suvdan 3 kishining jasadini chiqarib olishgan. 5 may kuni yana 2 kishining murdasi topilgan. Dastlabki ma’lumotlarga ko‘ra, qayiq kuchli to‘lqinga duch kelgan. Aniqlik kiritilishicha, halokatdan keyin jami 47 kishi qutqarib qolingan.